सीमित आर्थिक संसाधनों वाला हिमाचल अपने स्तर पर इस नुकसान की भरपाई करने में असमर्थ रहता है। केंद्र भी कुल नुकसान की दस फीसद से अधिक भरपाई नहीं कर पाता है। आलम यह है कि राज्य को जिस वर्ष नुकसान होता है, उसके लिए राहत राशि दूसरे साल आती है। कुदरत के कहर की सबसे ज्यादा मार लोक निर्माण विभाग झेलता है। भारी बारिश व बादल फटने से कई सड़कें व पुल बह जाते हैं। इस कारण भाग्यरेखा मानी जाने वाली सडकें बरसात में और खस्ताहाल हो जाती हैं। इस बार भी ऐसा ही हुआ है। अब तक लोक निर्माण विभाग को बरसात से 713 करोड़ रुपये का नुकसान हुआ है। शिमला जोन में 210 करोड़ रुपये, मंडी जोन में 142 करोड़, हमीरपुर जोन में 117 करोड़ और कांगड़ा जोन में 200 करोड़ रुपये के नुकसान के अलावा राष्ट्रीय राजमार्गो को 423 करोड़ रुपये का नुकसान हुआ है। वहीं, इस बार भारी बारिश के कारण हुए हादसों में दो महीने के भीतर ही 35 लोगों की जान गई। ग्रामीण सड़कें सबसे ज्यादा क्षतिग्रस्त